PRIMĂRIA MUNICIPIULUI SATU MARE

SERVICIUL MANAGEMENTUL PROIECTELOR

DIRECŢIA ECONOMICĂ

NR. 32944 / 22.05.2025

În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Managementul Proiectelor și Directorul executiv al Direcției Economice formulează următorul:

**RAPORT DE SPECIALITATE**

privind aprobarea Devizului General actualizat pentru faza PT

aferent proiectului

„**Implementarea măsurilor de eficiență energetică la Școala Gimnazială**

**Octavian Goga**”

Reducerea consumului de energie pentru încălzirea clădirii cu destinație de școală, are ca efecte reducerea costurilor de întreţinere cu încălzirea, diminuarea efectelor schimbărilor climatice, prin reducerea emisiilor de gaze cu efect de seră, creşterea independenţei energetice, prin reducerea consumului de combustibil utilizat la prepararea agentului termic pentru încălzire, precum şi ameliorarea aspectului urbanistic al localităţilor.

În acest sens, Primăria Municipiului Satu Mare a depus spre finanțare din fonduri nerambursabile în cadrul Programului Național de Redresare și Reziliență, Pilonul IV – Coeziunea socială și teritorială, Componenta 5 – VALUL RENOVĂRII, Operațiunea B.2.1.a – Renovarea energetică moderată sau aprofundată a clădirilor publice, proiectul „**Implementarea măsurilor de eficiență energetică la Școala Gimnazială Octavian Goga**, acțiune finalizată prin încheierea Contractului de finanțare nr. 140999/13.12.2022. Bugetul proiectului cuprinde atât cheltuieli eligibile cât și neeligibile, astfel încât cheltuielile aferente proiectului vor fi decontate atât din PNRR cât și din bugetul local.

În urma finalizării proiectului tehnic s-a actualizat Devizul General pentru obiectivul de investiție „**Implementarea măsurilor de eficiență energetică la Școala Gimnazială Octavian Goga**”. Ținând cont de modificările apărute în HG 907/2016, cu modificările şi completările ulterioare, privind aprobarea conținutului-cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și a riscului de a apărea lucrări suplimentare, având în vedere că se intervine la o clădire existentă, a fost necesară modificarea valorii devizului general prin adăugarea

* Cap.7 Cheltuieli aferente constituirii rezervei de implementare pentru ajustarea de preţ, în valoare de **558.142,27 lei cu TVA.**
* Subpunctul 3.8.3 – coordonator în materie de SSM, în valoare de **30.702,00 lei cu TVA**

și modificarea Cap. 5.3 aferent cheltuielilor diverse și neprevăzute în valoare de **2.537.401,91 lei cu TVA.**

Conform punctului 6.6.3.3 din Ghidul solicitantului, beneficiarii au obligația de a prezenta după semnarea contractului de finanțare Proiectul tehnic (PT) și, dacă este cazul, Hotărârea de aprobare a devizului general actualizat pentru faza PT. În urma finalizării proiectului tehnic s-a realizat noul Deviz General pentru obiectivul de investiție **„Implementarea măsurilor de eficiență energetică la Școala Gimnazială Octavian Goga”**, în care se poate constata mărirea valorii C+M și adăugarea articolelor 7 (conform HG 907 din 2016, actualizat) și 3.8.3 (conform HG 300 din 2006 actualizat).

Astfel se modifică valorile din devizul general pentru obiectivul de investiție **„Implementarea măsurilor de eficiență energetică la Școala Gimnazială Octavian Goga”** în felul următor:

PROIECT nr. 337/2024 FAZA P.T.h + D.E.

PROIECTANT: S.C. NEW MYNTHOS S.R.L.

Indicatori tehnico-economici aprobați inițial, prin Hotărârea nr. 71 din 23.02.2023 a Consiliului Local al municipiului, au fost:

**Valoarea totală a investiției**: **10.400.148,70 lei (fără TVA)**

din care

construcții-montaj (C+M): **8.580.591,99 lei (fără TVA)**

Indicatori tehnico-economici conform noului Deviz General:

Valoarea totală a investiției: **13.907.862,88 lei (fără TVA)**

din care

construcții-montaj:  **9.571.981,97 lei (fără TVA).**

Având în vedere aceste modificări, se modifică şi bugetul proiectului, astfel:

|  |  |  |  |
| --- | --- | --- | --- |
|  |  |  |  |
| **Bugetul proiectului** | **Cheltuieli eligibile  PNRR ( lei cu TVA)** | **Cheltuieli neeligibile  Buget propriu (lei cu TVA)** | **Total (lei cu TVA)** |
| Conform Contractului de finanțare la faza DALI | **8.721.409,75** | **3.636.833,78** | **12.358.243,53** |
| la faza PT | **8.721.409,75** | **7.808.941,63** | **16.530.351,38** |

Ținând cont de cele prezentate mai sus, proiectul de hotărâre privind aprobarea devizului general actualizat pentru faza PT aferent **„Implementarea măsurilor de eficiență energetică la Școala Gimnazială Octavian Goga”** se înaintează Consiliului Local al Municipiului Satu Mare cu propunere de aprobare.

Director executiv Șef serviciu

Ec. Ursu Lucia Dr. Sveda Andrea